Imma dak li jagħmlu b'dan ir-repertorju magħruf Nadine, Joe u Manuel, flimkien ma' David Vella ta' Temple Studios, mhu prevedibbli xejn. Dan huwa jazz kontemporanju fl-aqwa tiegħu. Jekk ma jogħġbokx il-jazz, dan huwa l-mument biex tissorprendi ruħek. Jekk jogħġbok, din hija opportunità biex tara fejn sejjer il-jazz kontemporanju tagħna, bil-ħoss elettroniku, b'kisriet mhux mistennija. Għal dawk kollha li jħobbu l-kelma Maltija, dan huwa proġett li juri x'nistgħu nagħmlu meta nlissnu l-kelma b'qima, meta nħalluha tmexxina, issaħħarna. U fl-istess ħin, x'nistgħu nagħmlu meta nimmudellawha mill-ġdid, nagħtuha ħajjiet ġodda, nagħfsuha, inrossuha, inberrħuha. Inħalluha tinqabad mill-fewġiet u mill-irjieħ. U minn leħen Nadine. Ajma kemm qed nitlef!! Almenu Porto m'hemmx il-frustrazzjoni tax-xjuħija jew mard.